Locker liggsch vor mr und gniessisch di Bad. Relaxt losch di tryybe, s'isch irgendwie schad. Dass die gmeinsami Nacht mit em Morge  verglüet. Und mr zfriede doch mied elei wytterzieht. Doch so sinn si, die heissischte Affäre. Kurz, heftig und meischtens nid z erkläre. Verschlunge sinn mr sanft durch d Nacht gritte. Hänn jede Gang gnosse, sinn denn go abligge. Jetzt wiesch wies in mir ussgseht, ha mi Inners offebart. Und di bruune Teint passt zu mim Stoppelbart. E letschte Blick streift dini dunkle Kurve. Wie perfekt sie sinn, doch jetzt muesch unde duure. Um dis warme Härz spannt sich e weiche Kärn. Doch die harti Schale…y ha so Scheiss nid  gärn. S'isch schön gsi, doch nid immer ryybigslos. Im Verglyych zu dr Verflossene, bisch du e riese Klos. E Zangegeburt, meh Schlange als Wurm. Und y spür scho Avance von ere andere Wurscht. Sie druggt, kunnt nööcher Stund für Stund. Drum spüel di d Schissi ab in Basler Untergrund.